সোডিয়াম আইসোটোপসমূহ
সোডিয়াম এর বিশটি স্বীকৃতপ্রাপ্ত আইসোটোপ রয়েছে, ১৮Na থেকে ৩৭ Na পর্যন্ত এবং দুইটি আইসোমার (২২m Na ও ২৪m Na) আছে। ২৩ Na শুধুমাত্র স্থিতিশীল (এবং কেবলমাত্র আদিম) আইসোটোপ। এটিকে মনোআইসোটোপিয় উপাদান হিসেবে গণ্য করা হয় এবং এটির একটি আদর্শ পারমাণবিক ভর আছে: ২২.৯৮৯৭৬৯২৮(২) u। সোডিয়াম এর দুইটি কসমোজেনিক তেজস্ক্রিয় আইসোটোপ আছে (২২ Na, অর্ধায়ু = ২.৬০৫ বছর; এবং ২৪ Na, অর্ধায়ু ≈ 15 ঘণ্টা)। এরা দুইটি ব্যতীত অন্য সব আইসোটোপের একটি মিনিট এর কম অর্ধায়ু রয়েছে এবং বেশীরভাগেরই এক সেকেন্ডের কম অর্ধায়ু রয়েছে। সবচেয়ে কম স্থিতিশীল হল১৮ Na, এটির অর্ধায়ু ১.৩(৪)×১০−২১ সেকেন্ড। তীব্র নিউট্রন বিকিরণ প্রকটতা (যেমন একটি অনিয়ন্ত্রিত পারমাণবিক চেইন বিক্রিয়া দুর্ঘটনা থেকে) মানুষের রক্তরসে স্থিতিশীল কিছু ২৩ Na কে ২৪ Na তে পরিবর্তন করে। এই আইসোটোপের ঘনত্ব পরিমাপের মাধ্যমে ক্ষতিগ্রস্ত ব্যক্তির শরীরে নিউট্রন বিকিরণ মাত্রা নির্ণয় করা যায়। সোডিয়াম-২২ একটি পজিট্রন নিঃসরণকারী আইসোটোপ, যার একটি সাতিশয় দীর্ঘ অর্ধায়ু রয়েছে। এটি পজিট্রন নির্গমন টোমোগ্রাফি এর জন্য পরীক্ষা-বস্তু এবং পয়েন্টা-সোর্স তৈরি করতে ব্যবহার করা হয়।